《帅安屡书有相访之约且求予文集知予有藏山之》
宋代·舒岳祥

流水不还剡，落花终到鄞。
偶逢归峡客，乃是寄书人。
古刹藏山志，他生结愿因。
烦君同校正，字字莫留尘。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。